Burjassot acull la presentació del llibre Lluitant contra l’oblit, de la periodista Laura Ballester
2025-07-24

La Casa de Cultura de Burjassot ha acollit la presentació del llibre “Lluitant contra l’oblit”, de la periodista valenciana Laura Ballester, en el qual aborda l’accident de metro més important succeït a Espanya, que va tenir lloc a València el 3 de juliol de l’any 2006 en el qual 43 persones van morir i 47 més van resultar ferides de gravetat.

No va faltar a la presentació l’alcalde de Burjassot, Rafa García, que, acompanyat de la també periodista Julia Tortosa, que va presentar el gran treball de recerca realitzat per Laura, va destacar la importància que les administracions públiques gestionen de manera correcta els serveis que ofereixen als ciutadans i, en aquest cas, la ineficàcia de la Generalitat per donar resposta als interrogants que encara no s’han resolt de l’accident. També van intervenir en la presentació del llibre Beatriz Garrot, presidenta de l’Associació de Víctimes del Metro 3 de juliol del 2006, i Ana Esplugues, membre de l’entitat i una de les ferides de l’accident.